The Low Spark of High Heeled Boys

The Low Spark of High Heeled Boys er det femte studioalbumet til det engelske rockebandet Traffic, gjeve ut i 1971. Som med andre Traffic-album har The Low Spark of High Heeled Boys forskjellige retningar innan rock, som jazzrock, progressiv rock og klassisk rock and roll. Namnet på tittelsporet vart føreslått av skodespelaren Michael J. Pollard.

Albumet inneheld hitten «Rock & Roll Stew» og radiohitten «The Low Spark of High Heeled Boys». Dette er det einaste originale Traffic-albumet der Jim Capaldi syng solo på to songar («Light Up or Leave Me Alone» og «Rock & Roll Stew»). Den einaste andre songen han syng solo på er «Dealer» frå Mr. Fantasy (1967).

Plateomslaget er kjend for at øvre høgre hjørne og det nedre venstre hjørnet var avskoren slik at det gav illusjonen av ein tredimensjonal kube. 

Albumet selde til gullplate mindre enn eitt år etter det kom ut i USA og i 1996 hadde det oppnådd fleire platinaplater. Det vart ommastra og gjeve ut med eitt bonusspor den 19. mars 2002.

Mottaking

Meldingane har vore stort sett positive om albumet. AllMusic likte variasjonen som songane ikkje skrivne av Winwood og Capaldi gav og det mektige og lange tittelsporet. Dei skreiv at albumet «markerte det kommersielle og kunastnariske høgdepunktet i den andre perioden til Traffic». Robert Christgau meinte at bandet hadde vokse frå det førre albumet og skreiv at sjølv om gruppa «er blotta for intellektuell kraft, har dei noko på gang» og «når det fungerer oppstår det eit fint paradoks - avslappande og spanande på same tid.»Traffic reviews, Robert Christgau. Henta 7. august 2011. Pop Matters skreiv at det var «eit album som er lett å lytte til om att og om att, men som sjeldan dukkar opp lister over beste album.» Dei skreiv òg at dei fleste songane er undervuderte og krev fleire gjennomlyttingar for å kunne verdsetjast.Lankford, Ronnie D. jr. (30. mai 2002.) Album review, Pop Matters.

Innhald

Medverkande
Traffic
 Steve Winwood – solovokal (spor 1, 2, 5, 6), gitar, piano, orgel
 Jim Capaldi – solovokal (spor 3, 4), perkusjon, korvokal (spor 6)
 Chris Wood – saksofon, fløyte
 Ric Grech – bass, fiolin
 Jim Gordon – trommer
 Rebop Kwaku Baah  – perkusjon 

med:
 Mike Kellie – trommer (spor 6)

Teknisk
 Brian Humphries – lydteknikar
 Tony Wright – plateomslag
 Richard Polak – fotografi

Salslister
Album
ÅrListePlassering1972Billboard 2007
Singlar
ÅrSongListePlassering1972«Rock & Roll Stew Part 1»Billboard Hot 10093

Salstrofé
OrganisasjonNivåDatoRIAA – USAGull7. februar 1972Platina3. mars 1996

Kjelder

Denne artikkelen bygger på «The Low Spark of High Heeled Boys» frå ,  den 21. juli 2019. 
 oppgav desse kjeldene:

Kategori:Traffic-album
Kategori:Musikkalbum frå 1971
Kategori:Island Records-album
Kategori:Album produserte av Steve Winwood